रांची /झारखंड के शिक्षा मंत्री जगरनाथ महतो के आकस्मिक निधन से धनबाद में भी शोक की लहर है। नगर विकास एवं आवास विभाग के निर्देश के आलोक में गुरुवार को नगर निगम कार्यालय, झारखंड खनिज क्षेत्र विकास प्राधिकार और पेयजल विभाग में तत्काल प्रभाव से अवकाश घोषित कर दिया गया। इससे पहले नगर निगम में शोकसभा आयोजित की गई।जगरनाथ महतो के निधन पर दो दिनों का राजकीय शोक घोषित किया गया है। राज्य मंत्री परिषद की बैठक स्थगित कर दी गई। सभी स्कूल बंद कर दिए गए हैं। राज्य में सरकारी एवं गैर सरकारी सहायता प्राप्त स्कूल गुरुवार तक बंद रहेंगे।
झारखंड के मुख्यमंत्री हेमंत सोरेन ने ट्वीट कर बताया कि राज्य के शिक्षा मंत्री जगरनाथ महतो का चेन्नई में निधन हो गया। pic.twitter.com/KX9yvkECLa
— ANI_HindiNews (@AHindinews) April 6, 2023
गौरतलब है कि आज सुबह ही झारखंड के शिक्षा मंत्री जगरनाथ महतो ने दुनिया को अलविदा कह दिया। वह लंबे समय से बीमार चल रहे थे, जिसके चलते उन्हें रांची से चेन्नई एरलिफ्ट कराया गया था। वहीं उनका इलाज चल रहा था और इलाज के दौरान ही शिक्षा मंत्री का निधन हो गया। कल सुबह सात बजे उनके पार्थिव शरीर को रांची एयरपोर्ट पर लाया जाएगा। इसके बाद झारखंड विधानसभा में उन्हें श्रद्धांजलि दी जाएगी। फिर बोकारो स्थित उनके पैतृक गांव में दाह संस्कार किया जाएगा।